AIŠKINAMASIS RAŠTAS

Dėl Molėtų rajono savivaldybės viešųjų asmens sveikatos priežiūros įstaigų vadovų mėnesinės algos kintamosios dalies dydžių nustatymo

1. **Parengto tarybos sprendimo projekto tikslai ir uždaviniai**

Vadovaujantis Lietuvos nacionalinės sveikatos sistemos viešųjų įstaigų vadovų ir jų pavaduotoju mėnesinės algos kintamosios dalies dydžio nustatymo tvarkos aprašo (toliau - Tvarkos aprašas), patvirtinto Lietuvos Respublikos sveikatos apsaugos ministro 2019 m. kovo 25 d. įsakymu Nr. V-361 „Dėl Lietuvos nacionalinės sveikatos sistemos viešųjų įstaigų vadovų ir jų pavaduotoju mėnesinės algos kintamosios dalies dydžio nustatymo tvarkos aprašo patvirtinimo“, 4.2.1. punktu, VšĮ Molėtų ligonei, surinkus 60 balų jos vadovui nustatoma 15 proc. mėnesinė kintamoji atlyginimo dalis. Ankstesnis Molėtų rajono savivaldybės tarybos 2020 m. balandžio 30 d. sprendimo Nr. B1-116 „Dėl Molėtų rajono savivaldybės viešųjų asmens sveikatos priežiūros įstaigų vadovų mėnesinės algos kintamosios dalies dydžių nustatymo“ 1.3 punktas prieštaravo Tvarkos aprašui, nes surinkus 60 balų negalėjo būti nustatoma 20 proc. kintamosios dalies dydis.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis;

Lietuvos Respublikos sveikatos apsaugos ministro 2019 m. kovo 25 d. įsakymas Nr. V-361 „Dėl Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinės algos kintamosios dalies dydžio nustatymo tvarkos aprašo patvirtinimo“ 4.2.1. punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – įgyvendinti teisės aktų nuostatai, pagal kuriuos bus teisingai nustatyta kintamoji atlyginimo dalis.

**4. Priemonės sprendimui įgyvendinti**

Nėra.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Kintamoji atlyginimo dalis yra mokama iš įstaigos lėšų neviršijant Molėtų rajono savivaldybės tarybos patvirtinto mokos fondo.

**6. Vykdytojai, įvykdymo terminai**

Viešosios asmens sveikatos priežiūros įstaigos. Įvykdymo terminas – nuo 2020 m. gegužės mėn. 1 d. iki 2021 m. balandžio 30 d.